18. ΑΝΑΓΚ. ΝΟΜΟΣ της 19/19 Νοεμ. 1935 Περί συστάσεως Δικαστηρίου Πρωτοδικών εν Θήβαις. Άρθρ.1.-1.Συνιστάται δικαστήριον πρωτοδικών υπό το όνομα "Πρωτοδικείον Θηβών" εδρεύον εν Θήβαις, υπαγόμενον εις το εφετείον Αθηνών και περιλαμβάνον εν τη δικαιοδοσία αυτού τας περιφερείας των ειρηνοδικείων α)Θηβών μετά του ομωνύμου πταισματοδικείου εις την δικαιδοσίαν των οποίων προστίθενται και αι περιφέρειαι των χωρίων (Χάλια, Βαθύ, Γεραλή, Παραλία, Δράμεσι, Καλό Χωριό, Κριμπάτση και ο συνοικισμός Ριτσώνας) άπαντα ανήκοντα εις τον τέως δήμον Αυλίδος της επαρχίας Θηβών, καταργουμένης πάσης ετέρας διατάξεως δυνάμει της οποίας αι περιφέρειαι των άνω χωρίων υπήχθησαν δικαστικώς εις την περιφέρειαν του πρωτοδικείου Χαλκίδος. β)Του ειρηνοδικείου Θεσπιών και γ)Του ειρηνοδικείου Θίσβης αποσπώμεναι άπασαι αι περιφέρειαι των άνω ειρηνοδικείων εκ της δικαιοδοσίας του πρωτοδικείου Λεβαδείας. 2.Αι πολιτικαί και ποινικαί δίκαι της ως άνω οριζομένης περιφερείας του πρωτοδικείου Θηβών αι διατελούσαι εκκρεμείς ενώπιον των πρωτοδικείων εξ ων αποσπάται αύτη, μεταβιβάζονται αυτοδικαίως και άνευ διακοπής εις το πρωτοδικείον Θηβών από της ενάρξεως των εργασιών αυτού πλην των υπό διάσκεψιν διατελουσών, αίτινες μεταβιβάζονται ωσαύτως μετά την έκδοσιν της αποφάσεως ή του βουλεύματος, εάν δι' αυτών δεν περατούται οριστικώς η δίκη. Πρβλ. και τον Α.Ν. 109/1936 (κατωτ. αρ. 20) ιδία δε το άρθρ. 1 αυτού δι' ου κατηργήθησαν τα εντός ( ). Άρθρ.2.-Ο δήμος Θηβαίων θέλει καταβάλλει επί μίαν τριετίαν υπέρ του δημοσίου ταμείου ποσόν εκ δραχμών 400.000 κατ' έτος, ως πρώτου έτους λογιζομένου του έτους 1936-1937. Σελ. 156 Δι' αποφάσεως του νομάρχου Αττικοβοιωτίας θέλει αναγράφεσθαι εις τον προϋπολογισμόν εκάστης κοινότητος εκ των υπαχθησομένων εις το συνιστώμενον Πρωτοδικείον Θηβών ως υποχρεωτική εισφορά κατά την περίοδον της άνω τριετίας ποσόν ανερχόμενον εις 2% επί των πόρων αυτής υπέρ του ως άνω εισφερομένου υπό του δήμου Θηβαίων. Ο τρόπος της καταβολής των ανωτέρω ποσών κανονισθήσεται δια Β.Δ/τος. Βάσει του άνω άρθρου εξεδόθη το Β.Δ. της 21/31 Ιουλ. 1937 περί του τρόπου καταβολής της εισφοράς κλπ. Άρθρ.3.-(Αντ' αυτού ισχύει το άρθρον 5 του Α.Ν. 109/1936, κατωτ. αρ. 20). Άρθρ.4.-Από της ισχύος του παρόντος επί πάσης εκδιδομένης υπό των υπαχθησομένων εις την δικαιοδοσίαν του πρωτοδικείου Θηβών ειρηνοδικείων και πταισματοδικείων πολιτικής ή καταδικαστικής ποινικής αποφάσεως, επιβάλλεται πρόσθετον τέλος εκ δραχμών (25) 50 εισπραττόμενον δι' επικολλήσεως ισαξίου κινητού επισήματος επί της πρώτης σελίδος εκάστης αποφάσεως διαγραφομένου κατά τας κειμένας διατάξεις. Από της ενάρξεως της λειτουργίας του πρωτοδικείου Θηβών το αυτό πρόσθετον τέλος επιβάλλεται και επί πάσης πολιτικής ή καταδικαστικής ποινικής αποφάσεως εκδιδομένης υπ' αυτού, ή του προέδρου των πρωτοδικών αυτού, εισπραττόμενον κατά τον αυτόν τρόπον, επί δε των εις βάρος των καταδικαζομένων επιδικαζομένων υπό του πλημμελειοδικείου Θηβών και των εις αυτό υπαχθησομένων πταισματοδικείων αποληψίμων εξόδων επιβάλλεται πρόσθετον ποσοστόν 10%, εισπραττόμενον μετά των εξόδων τούτων. Άρθρ.5.-Ημέρα ενάρξεως της λειτουργίας του Πρωτοδικείου Θηβών ορίζεται η 1 Απρ. 1936, μέχρι δε της ημέρας ταύτης πρέπει να έχη καταβληθή το ήμισυ τουλάχιστον της πρώτης ετησίας εισφοράς. Δια Β.Δ/τος κανονισθήσεται πάσα αναγκαία προς εκτέλεσιν του παρόντος λεπτομέρεια. Η ισχύς του ανωτέρω νόμου ανεστάλη δια του Α.Ν. της 3/8 Ιαν. 1936 περί αναστολής ισχύος αναγκαστικών τινών νόμων κλπ. (6.Βγ.39) δεν περιελήφθη όμως ο ανωτέρω νόμος και περαιτέρω εις τους Α. Νόμους των οποίων η ισχύς ανεστάλη επ' αόριστον δια του Β.Δ. της 29 Μαΐου/5 Ιουν. 1936 (τόμ. 1). Προηγουμένως δια του Β.Δ. της 28/30 Μαΐου 1936 περί ορισμού ημέρας κλπ. ωρίσθη ημέρα ενάρξεως των εργασιών του πρωτοδικείου Θηβών η 27 Ιουν. 1936. 6.Β.γ.17-18 Εφετεία και Πρωτοδικεία 